als_Latn dik_Latn tur_Latn
Postuar: 22/06/2017 - 16:18
Etrit Berisha është përfundimisht një futbollist i Atalantës.
Klubi bergamesk ka vendosur të ushtrojë të drejtën e blerjes së portierit, pas huazimit një vjeçar nga Lazio. Lajmi është bërë i ditur nga një deklaratë e klubit të Atalantës, të cilët kanë theksuar edhe rolin prej protagonisti të portierit shqiptar, në suksesin e arritur nga Atalanta gjatë këtij sezoni. "Atalanta B.C. njofton se ka ushtruar të drejtën e blerjes së kartonit të portierit Etrit Berisha, nga klubi i Lazios. Berisha, portieri i kombëtares shqiptare, ka qenë një nga protagonistët e sezonit fantastik të Atalantës, të cilin e mbyllëm në vendin e katërt, duke siguruar pjesëmarrjen direkte në Europa League. Berisha ka zhvilluar 27 ndeshje me zikaltërit, gjatë sezonit 2016-2017", thuhej në komunikatën e klubit zikaltër.
/portali DurresLajm/
hrv_Latn als_Latn als_Latn uzn_Latn